
Atklāta konkursa „Pārtikas produktu piegāde Maltas apvienības pārvaldes iestāžu vajadzībām” 
(identifikācijas numurs MAP 2026/6_apspriede) 
Pielikums Nr.1
1. PRASĪBAS PRETENDENTIEM
1.1. Atbilstība profesionālās darbības veikšanai:
1.1.1 Pretendents (tai skaitā apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām. 
1.1.2 Pretendentam (tai skaitā apakšuzņēmējiem un katram piegādātāju apvienības dalībniekam) atbilstoši Pārtikas aprites uzraudzības likuma prasībām ir tiesības piedalīties pārtikas apritē kā tehniskajā piedāvājumā iekļauto pārtikas preču ražotājam un/ vai izplatītājam (prasība attiecas uz pretendentiem, apakšuzņēmējiem, piegādātāju apvienības dalībniekiem, kuru darbība pakļauta Pārtikas aprites uzraudzības likuma prasībām).

1.2. Prasības tehniskajām un profesionālajām spējām:
1.2.1. Pretendenta rīcībā (īpašumā, valdījumā vai nomā, vai pamatojoties uz sadarbības līgumu) ir atbilstoši aprīkoti transporta līdzekļi pretendenta tehniskajā piedāvājumā norādīto preču piegādei, nodrošinot vispārējo higiēnas un ar pārtikas apriti saistīto normatīvo aktu prasību izpildi un ievērojot produktu grupām raksturīgo temperatūras režīmu, nodrošinot Preces transportēšanas laikā Eiropas Parlamenta un Padomes 2004. gada 29.aprīļa Regulas (EK) Nr.852/2004 „Par pārtikas produktu higiēnu” prasību ievērošanu.

1.2.2. Pretendents spēj nodrošināt preču piegādi atbilstoši Pasūtītāja noteiktajam produktu piegādes grafikam.

1.3. Ja pretendents ir piegādātāju apvienība jebkurā juridiskā statusā, kas iesniegusi piedāvājumu, lai piedalītos atklātā konkursā 1.1.2.-1.2.1.apakšpunktā noteiktās prasības jāizpilda vismaz vienam no piegādātāju apvienības dalībniekiem vai visiem piegādātāju apvienības dalībniekiem kopā.

1.4. Apakšuzņēmējs ir pretendenta nolīgta persona, kura sniedz pakalpojumus iepirkuma līguma izpildei.

1.5. Apakšuzņēmēja sniedzamo pakalpojumu kopējo vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Par saistīto uzņēmumu uzskata kapitālsabiedrību, kurā saskaņā ar koncernu statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.

1.6. Lai pierādītu atbilstību nolikuma 1.1.2.apakšpunktā noteiktajām prasībām, pretendents var balstīties uz citu personu iespējām, neatkarīgi no savstarpējo attiecību tiesiskā rakstura, sniedzot pasūtītājam pietiekamus pierādījumus (vienošanos ar apakšuzņēmējiem vai apakšuzņēmēju apliecinājumu) par sadarbību ar personām, uz kuru iespējām tas balstās, lai pierādītu pasūtītājam pretendenta spēju izpildīt iepirkuma līgumu, kā arī to, ka visā līguma izpildes laikā pretendents faktiski izmantos tās personas resursus un kompetences, uz kuras iespējām tas balstās savas kvalifikācijas pierādīšanai.

1.7. Ja pretendents līguma izpildē plāno iesaistīt apakšuzņēmējus, pretendents pievieno līguma izpildē iesaistīto personu sarakstu ar norādi, kādus pakalpojumus norādītais apakšuzņēmējs sniegs, norādot apakšuzņēmēja nosaukumu, kontaktinformāciju un to pārstāvēt tiesīgo personu. Iepirkuma līguma izpildes laikā piegādātājs paziņo pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts līgumsaistību izpildē.

